後人慕其才操，修墓建廟，又乃詩文碑刻。商州八景其一，曰「四皓古陵衝北斗」。唐人許渾詩云：「峨峨商嶺采芝人，雪頂霜髯虎豹茵。山酒一壺歌一曲，漢家天子忌功臣。避秦安漢出藍關，松桂花陰滿舊山。自是無人有歸意，白雲常在水潺潺。」宋淳化二年，王禹貶任商州團練副使，屬《四皓廟碑》文云：「知進退存亡而不失其正者，惟聖人乎。先生避秦，知亡也；安劉，知存也；應孝惠之聘，知進也；拒高祖之命，知退也。四者俱備，而正在其中矣。」清黃慎有《商山四皓圖》。